מחר אפשר לקום מאוחר (צילום: אריאל הדר)סביר להניח שאחרי לילה ארוך רווי בירה תתעוררו מאוחר ועם חמרמורת קלה. אחרי שהתאוששתם הגיע הזמן להשמיע את קולכם ולהצביע. מי שטרם יודע היכן הוא מצביע, או ששכח איפה הטמין את ההודעה לבוחר, יכול להיכנס לאתר של ועדת הבחירות המרכזית ועל-ידי הקלדה של מספר הזהות, יוכל לקבל את המידע על מיקום הקלפי בו הוא מצביע. אחרי שביקרתם בקלפי הגיע הזמן להרביץ ארוחה טובה. כמו בכל חג ומועד לשמחה, כך גם ביום חגה של הדמוקרטיה, זה הזמן לאכול בשר משובח ועסיסי.אני והחבר'ה במיטבולמסעדת המיטבול התחילה בחלל קטן, על סימטה קטנה וצדדית של איזור התעשייה הישן והביאה את הבשורה של המבורגרי הבוטיק לעיר. כעבור זמן קצר השמועה על ההמבורגרים של המיטבול התפרצה בעיר כאש בשדה קוצים והמקום הקטן לא יכול היה להכיל את ההתהלבות. המסעדה עברה למקום סמוך וגדול יותר ולבסוף הפכה לסטייק האוס אמריקאי המתמחה בבשר על כל סוגיו. שמונה שנים מהיום שבו התחיל הבאז על ההמבורגר הטוב בעיר, המיטבול עוד נחשב לאחד מהמקומות שתושבי העיר בוחרים לאכול בו המציע הרבה יותר מרק המבורגרים טובים.אחד מהרעיונות החדשים שרקחו לנו במיטבול הוא תפריט הבוצ'ר. הבוצ'ר (355 ש"ח) הוא נתח מובחר של אנטריקוט או פילה במשקל של קילו המגיע על עגלת קצבים ונחתך על השולחן מול הלקוח. המראה הזה של קילו בשר המוגן על ידי מעטפת קריספית, השומרת את נוזלי הבשר והאדמומיות בפנים, כבר יפתח לכם את בלוטות הטעם. הבוצ'ר מגיע עם 2 תוספות לבחירה מתוך שלל התוספות הכוללות: צ'יפס, גרליק צ'יפס, הום פרייז, תפוח אדמה על האש, אורז, ומגוון סלטים. מדובר בדיל משתלם לשלושה- ארבעה חבר'ה המעוניינים בפינוק מיוחד ליום הבוחר.» מיט בול , דרך המכבים 8, ראשון לציוןבוחרים בשר (צילום: עודד וגנשטיין)אחרי שסיימתם את הארוחה ואתם מדושנים וכבדים, תוכלו לעכל מול סרט טוב באחד מקומפלקסי הקולנוע בעיר. אחד הסרטים החדשים שעלו לאחרונה ואולי תרצו לבדוק- "הטיסה", עם דנזל וושינגטון.
לו"ז משפחתי ליום הבחירות בוקר יום ההבחירות הגיע ויש התרגשות באויר, זהו לא עוד יום של שיגרה. אחרי שארגנתם את הילדים, והכנתם ארוחת בוקר משפחתית ומפנקת אפשר ללכת יחדיו לקלפי. ללא ספק, זהו זמן טוב ללמד את הילדים דבר או שניים על דמוקרטיה והליך הבחירות במדינת ישראל. אחרי שהצבעתם הגיע הזמן לבילוי משפחתי. אז מה עושים עם הילדים?בוב ספוג או טימי טרנר? מי יהיה המנהיג הבא של הילדים?במתחם G בסינמה סיטי וקניון G רוטשילד, מזמינים את הילדים להפנינג בחירות. במסגרת הפעילות המיוחדת יוצבו בקניונים קלפיות אותנטיות בהן הילדים יבחרו את המנהיג שלהם מתוך כוכבי ערוץ ניקולידאון : בוב ספוג – מנהיג הפועלים ופעיל איכות הסביבה, קורה מ"האגדה של קורה" – פייטרית שתוביל אותנו לשלום וביטחון וטימי טרנר מתוך "קסם של הורים" – מנהיג הילדים, פעיל למען זכויות הילד והמשפחה. הילדים שיצביעו בבחירות ישתתפו בהגרלה נושאת פרסים.בנוסף, יתקיימו גם סדנאות יצירה להכנת דגלונים, סטיקרים וסיכות של המועמד האהוב עליכם ומגוון מופעים מושקעים (בבימוי - חני נחמיאס), של גיבורי ניקולודיאון כגון: בוב ספוג, זמן לזוז, חברים בחווה, פריק בוי וצמצם.הפעילות תתקיים בין השעות: 11:00-14:30 ו-15:30-19:00. ההשתתפות בפעילויות חינם.» מתחם G סינמה סיטי, משה דיין 32, ראשון לציון, וקניון G רוטשילד , רוטשילד 45, ראשון לציוןאתם בוחרים את מנהיג הילדים (יח"צ ניקולודיאון)אופציה נוספת לבילוי משפחתי, שמתאימה במיוחד אם החלטתם לרכוש את כל מה שכבר הרבה זמן אתם צריכים בבית אך דחיתם, היא קפיצה לאיקאה.
סידורים ונהניםאיקאה מציעה לכבוד יום הבחירות, לצד פעילויות קבועות במתחם המשחקים "ממלכת הילדים" ומתחם הקולנוע, פעילויות מיוחדות כמו "חווית הצבעים שלי" , מופע מוסיקלי שמח במיוחד - בין השעות 12:30-13:15, 17:30-18:15. סדנת יצירה להכנת משחק זיכרון - בין השעות 13:30-15:15, 18:30-20:00 ופעילות חווייתית לילדים של סדנת ציורי כתף, סדנת איפור נוצץ ופינת לגו - בין השעות 15:30-17:10. ההשתתפות בפעילויות חינם.
אחרי שאכלתם, שבעתם ואספתם כוחות, הילדים שוב חסרי מנוחה, הרי זהו יום חופש ואין להם שום כוונה לשבת בבית, תוכלו להמשיך לבילוי שמצריך אולי קצת פחות אנרגיות. "ספר הג'ונגל- חברים לנצח"המחזמר הענק על פי סיפרו הקלאסי הנודע של רודיאר קיפלינג מגיע להיכל התרבות. למי שלא מכיר את הסיפור, מוגלי, גור-אדם, אומץ על ידי להקת זאבים גדל ולמד את חוקי הג`ונגל בעזרת חבריו בלו הדב ובגירה הפנתר. בעזרתם גובר מוגלי על שירקן הטיגריס והופך למנהיג חיות הג'ונגל. בבימויו של אמיר פיי גוטמן ובהשתתפות מיטב השחקנים: אריה מוסקונה, אלברט אילוז, מרטין אומנסקי, יוליה איגלניק ועוד רבים אחרים. מחיר לכרטיס 65 ש"ח.» "ספר הג'ונגל חברים לנצח", בשעה 17:00, היכל התרבות.
"ספר הג'ונגל- חברים לנצח" (צילום: יח"צ)יום החופש כמעט והסתיים וזו הזדמנות אחרונה להזכיר למי שטרם הלך להצביע, שאו-טו-טו הקלפיות נסגרות וכדאי להזדרז. לאחר היום הארוך והמהנה שעברנו, נותר רק לקרוס על הספה ולחכות לתוצאות.